KS Daily View 7 ต.ค. 2022
7 ตุลาคม 2565

KS Daily View 07.10.2022 > หุ้นไทยคาดแกว่ง 1585-1600 จุด รอตัวเลขแรงงานสหรัฐคืนนี้/ 13 ต.ค. เงินเฟ้อสหรัฐคาดชะลอ SET คาดแกว่งตัว 1585-1600  จุด หุ้นแนะนำวันนี้ SVI ADVANC
ประเด็นที่เกิดขึ้นเมื่อวาน
ต่างประเทศ :
1.) Update สินทรัพย์ต่างๆ : เริ่มจากตลาดหุ้นสหรัฐดัชนี Dow Jones -1.15%, NASDAQ -0.68% ส่วน Sector ในดัชนี S&P500 ส่วนใหญ่ปรับลงเหมือนวันก่อนหน้า โดย Sector ติดลบมากสุดคือ Utilities -3.3%, Real Estate -3.2%, Consumer Staples -1.46% ส่วนกลุ่มที่ Outperform หลักๆคือ Energy +1.82%
2.) ตัวเลขแรงงานสหรัฐเมื่อคืนที่ออกมาอ่อนตัว อาจจะทำให้ตลาดมีมุมมอง Fed ชะลอการ Hawkish คือรายงานตัวเลข Challenger job cuts ที่ 30,000 ราย เพิ่มขึ้น +68% YoY และเร่งตัวขึ้นจากระดับ +30% YoY ในเดือน ส.ค.  และตัวเลขผู้ยื่นขอสวัสดิการว่างงานครั้งแรกเพิ่มขึ้น 2.9 หมื่นราย อยู่ที่ 2.19 แสนรายในสัปดาห์ที่แล้ว
3.) ราคาสินค้าโภคภัณฑ์หลายสินค้าแกว่งตัวขึ้น  โดยราคาน้ำมันดิบ อิง Brent +1.1%DOD  อยู่ที่ 94.4 เหรียญ และราคาถ่านหิน +0.95% มองเป็น Sentiment วันนี้คือ กลุ่ม Upstream  PTTEP, BANPU  และกลุ่มโรงกลั่น ESSO, SPRC, TOP
ในประเทศ : SET Index เมื่อวานปิด 1589 จุด (+0.56%DoD) Sector ที่ปรับขึ้นหลักๆ คือ กลุ่มพลังงาน อาทิ PTTEP +1.2% กลุ่มธนาคาร BBL+1.1% กลุ่มการเงิน SAWAD +3.6 %, MTC+4.3% TIDLOR +1.9%
ประเด็นที่ต้องติดตามต่อ
ต่างประเทศ : Key สำคัญ คือวันนี้ให้น้ำหนักการรายงานตัวเลขแรงงานสหรัฐ อาทิ  Nonfarm payrolls ของเดือน ก.ย. และ อัตราการว่างงานของสหรัฐฯ หากตัวเลขออกมาต่ำคาดหรือชะลอ จะมีผลทำให้ Bond Yields และค่าเงิน Dollar อ่อนตัวลง บวกต่อตลาดหุ้น และสัปดาห์ตัวเลขสำคัญ คือ อัตราเงินเฟ้อสหรัฐวันที่ 13 ต.ค.  อิงจาก Bloomberg Consensus  คาดที่ 8.1%YoY อ่อนตัวลงติดต่อกันเป็นเดือนที่ 3  ส่วนฝั่งเอเซีย สัปดาห์หน้ายังเป็นประเด็นเดิมคือ คาดกระแสจะยังเห็นกระแสเชิงบวกจากการเดินหน้าเปิดประเทศ เปิดรับนักท่องเที่ยว อาทิ ญี่ปุ่น ไต้หวัน และจีน รวมถึงไทยที่เดินหน้าเปิดรับท่องเที่ยวตั้งแต่ ต้นเดือน ต.ค. และ ล่าสุด การท่องเที่ยวแห่งประเทศไทย (ททท.) รายงานผลประกาศรางวัลงาน Condé Nast Traveler Readers’ Choice Awards 2022 ให้ไทยจัดให้อยู่ที่ 3 ในรายการ ‘Top Countries in the World’ และ ‘กรุงเทพมหานคร’ ติดอันดับ 4 เมืองที่ดีที่สุดในโลก เกาะในไทย โรงแรม รีสอร์ทติดอันดับสถานที่ดีที่สุด KS มองเป็นบวกกับกลุ่มท่องเที่ยว โรงแรม อาทิ AWC,  VRANDA  สายการบิน AAV BA  สนามบิน AOT
ในประเทศ :
1.) ติดตามธปท.ศึกษาวางโครงสร้างพื้นฐาน ผุดแพลตฟอร์มกลางซื้อขาย อัตราแลกเปลี่ยน เอื้อผู้ประอบการเอสเอ็มอี เข้าไม่ถึงบริการแบงก์ พร้อมเปิดทางให้ผู้ประกอบการเข้ามาแข่งขันทำธุรกิจมากขึ้นคาดชัดเจนปีหน้า ซึ่ง นวค. KS มองว่าเป็นโอกาสที่ธนาคารพาณิชย์จะเข้าไปให้บริการลูกค้ากลุ่มนี้ที่เดิมยังไม่ได้เป็นลูกค้าของธนาคาร
2.) ติดตามการทำ Preview งบงวด 3Q22 ของบริษัทจดทะเบียนไทย โดยวันนี้ KS มีออกบทวิเคราะห์คือ     2.1) CPF : คาดกำไร 3Q22 อยู่ที่ 4.9 พันลบ.(+17%QoQ) พลิกจากขาดทุน3Q21 จากราคาปศุสัตว์ในประเทศที่สูงและราคาสุกรที่ฟื้นตัวในจีนและเวียดนาม  และมีการปรับเพิ่มประมาณการกำไรปี 2022-24 ขึ้น 2.5% - 16.9% จากสมมติฐานราคาสินค้าเกษตรที่เพิ่มขึ้น  ยังคงคำแนะนำ “ซื้อ” ด้วยราคาเป้าหมายกลางปี 2566 ที่ 31.3 บาท
2.2) KAMART คาดกำไร 3Q22 อยู่ที่  52 ล้านบาท(+372% YoY, +6.5% QoQ) โดยเรายังยังคงคำแนะนำ “ซื้อ” และราคาเป้าหมาย ที่ 7.27 บาท
กลยุทธ์การลงทุน : KS ประเมินทิศทางตลาดหุ้นไทยในช่วงนี้ไปจนถึงวันที่ 13 ต.ค.จะแกว่งตัวในทิศทางขาขึ้นเพื่อรอปัจจัยต่างประเทศคือ ตัวเลขอัตราเงินเฟ้อสหรัฐวันที่ 13 ต.ค.  ส่วนในประเทศยังไม่มีประเด็นอะไรใหม่ ทำให้คาดการเคลื่อนไหวจะเป็นการแกว่งในกรอบ แนวรับประเมิน 1550 จุด   ส่วนแนวต้านคาด 1600 จุด และ1645 จุด    ธีมแนะนำลงทุนหลักๆในช่วงนี้ยังคงเดิม คือ เน้นสะสมลงทุน
1.) ธีมจีนเตรียมเปิดประเทศ อาทิ PSL, SCGP,  AOT, SPA, EKH
2.) ธีมหุ้นที่คาดกำไรงวด 3Q65 แข็งแกร่ง อาทิ กลุ่มส่งออกอาหารสัตว์เลี้ยง  TU, ASIAN  กลุ่มบัตรเครดิต อาทิ  AEONTS, KTC
3.) ธีมได้ประโยชน์จากเลือกตั้ง PLANB, DTAC, CK
ประเมินตลาดหุ้นไทยวันนี้คาด 1585-1600 จุด หุ้นแนะนำ  SVI, ADVANC 
Top pick :   
SVI(ราคาทางพื้นฐาน 8.8 บาท)
1.)แนวโน้มยอดขายไตรมาสงวด 3Q65 จะเพิ่มขึ้นตามฤดูกาล ขณะที่ GPM จะขยายตัวจากค่าเงินที่อ่อนและการฟื้นตัวของบางผลิตภัณฑ์   หลังจากที่ปรับตัวลงในครึ่งปีแรกจากต้นทุนวัตถุดิบที่สูงขึ้น
2.)ราคาหุ้นปรับฐานลงราว 15% มาจากจุดสูงสุดล่าสุดเมื่อวัน 23 ก.ย. และเมื่อวานราคาหุ้นมีโมเมนตัมฟื้นกลับ     
ADVANC(ราคาทางพื้นฐาน 249.45 บาท) ปัจจัยเพิ่มตัวคูณมูลค่าหุ้น ได้แก่
1) ความสำเร็จในการเข้าซื้อกิจการ TTTBB และ JASIF โดยยกเลิกสัญญาประกันรายได้
2) สภาพแวดล้อมการแข่งขันในตลาดบริการโทรศัพท์มือถือและ FBB ที่ปรับดีขึ้น หลังการรวมตลาด
3) การปลดล็อกมูลค่าที่อาจเกิดขึ้น เช่น การขายสินทรัพย์ ศูนย์ข้อมูล และเสาสัญญาณมือถือ เป็นต้น การคำนวณมูลค่าหุ้นของเราบ่งบอกถึงข้อตกลงการเข้าซื้อกิจการของ ADVANC น่าจะทำให้กำไรเพิ่มขึ้น 418 ลบ. ในปี 2566 และมูลค่าเพิ่มที่ 10.6 บาท/หุ้น
รายงานตัวเลขเศรษฐกิจ
วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน ก.ย. คาด 250K (-20% MoM) ตัวเลขอัตราการว่างงานของสหรัฐฯ เดือน ก.ย. คาด 3.7% (ทรงตัว MoM) ตัวเลขค่าจ้างรายชั่วโมงของสหรัฐฯ เดือน ก.ย. คาด +5.1% YoY (เทียบเดือนก่อนหน้าที่ +5.2% YoY) และถ้อยแถลงของ Fed Williams
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY